Toppdivisjonen i ishockey-VM 2014 for menn

VM i ishockey for elitedivisjonen 2014 blir arrangert i Minsk, Belarus i perioden 9. til 25. mai 2014. Det er det 78. verdensmesterskapet i ishockey som er arrangert av det internasjonale ishockeyforbundet (IIHF) og første gang det arrangeres i Belarus. I elitedivisjonen deltar 16 lag fordelt på to grupper med åtte lag hver, der de fire beste i hver gruppe går videre til kvartfinale, mens den siste i hver gruppe rykker ned til divisjon I A for 2015.

Russland fikk revansj for OL-nedturen i Sotsji etter å ha beseiret Finland 5–2 i finalen, og gikk igjen ubeseiret gjennom turneringen med en målforskjell på 42–10. Sverige vant bronse etter å ha beseiret Tsjekkia 3–0, hvilket samtidig var den siste landskampen for den 42-årige tsjekkiske legenden Jaromír Jágr. Vertsnasjonen Belarus nådde kvartfinalen for første gang siden 2009, mens Frankrike nådde kvartfinalen på overraskende vis for første gang siden 1995. Russlands Viktor Tikhonov, barnebarnet til den sovjetiske landslagstreneren Viktor Tikhonov ble turneringens poengkonge med 16 poeng, mens den finske målvakten Pekka Rinne ble kåret til turneringens MVP.

Tilskuerrekord ved ishockey-VM ble også slått ved turneringen: med i alt 640 044 tilskuere slo de den gamle rekorden på 552 097 tilskuere ved ishockey-VM 2004 i Tsjekkia.

Valg av vertsnasjon 

Ved ansøkningsfristens utløp den 1. september 2008 hadde fem land ansøkt om vertskapet for ishockey-VM i 2014:

  Belarus
  Latvia
  Tsjekkia
  Ukraina
  Ungarn

Den 7. mai 2009 offentliggjorde IIHF at Tsjekkia hadde trukket sin søknad tilbake således at det kun var fire ansøkere igjen. Vertskapet for mesterskapet ble endelig avgjort ved Det internasjonale ishockeyforbundets årskongress den 8. mai 2009 i Bern. Belarus’ ansøkning under slagordet «Welcome to the young hockey country» fikk 75 stemmer, mens Ungarn ble nr. 2 med 24 stemmer. Latvia og Ukraina fik tre stemmer hver.

Kritikk 
Tildelingen av ishockey-VM til Belarus har blitt mødt av kritikk av både USA, EU og ikke-statlig organisasjoner grunnet brudd på menneskerettigheter utført av Belarus’ president Aleksandr Lukasjenkos autoritære regime, spesielt i etterkant av presidentvalget i Belarus 19. desember 2010, hvor belarusiske myndigheter slo ned på opposisjonen som demonstrerte imot Lukasjenkos gjenvalg. Kampanjen «Don't Play With the Dictator!» støttet av blant andre Helsingforskomiteen og Norsk PEN hadde som mål å flytte ishockey-VM fra Belarus grunnet Lukasjenkos styre.

Den 17. mars 2011 vedtok det amerikanske senatet enstemmig en tverrpolitisk resolusjon som fordømte det belarusiske valget som illegitimt og krevet at belarusiske regimet til å umiddelbart løslate alle politiske fanger, og krevde at Det internasjonale ishockeyforbundet suspenderte verdensmesterskapet i VM 2014 i Minsk inntil alle belarusiske politiske fanger hadde blitt løslatt. Resolusjonen ble introdusert av senatorene Dick Durbin (D-IL) og Joe Lieberman (I-CT) og delstøttet av senatorene John McCain (R-AZ), Ben Cardin (D-MD), Jeanne Shaheen (D-NH), Lindsey Graham (R-SC), Jon Kyl (R-AZ), John Barrasso (R-WY), Mark Udall (D-CO), Mark Kirk (R-IL), og Frank Lautenberg (D-NJ).

Den 11. april 2011 oppfordret senator Durbin i et brev til IIHFs president René Fasel at Det internasjonale ishockeyforbundet skulle suspendere ishockey-VM i 2014 inntil president Lukasjenko hadde frisatt alle landets politiske fanger.

Brevet var også underskrevet av den demokratiske kongressrepresentanten fra Illinois Mike Quigley og av det slovakiske Europaparlamentetsmedlemmet Peter Šťastný, en slovakisk tidligere ishockeyspiller og NHL-stjerne.

Den 11. april 2011 anmodet også Europaparlamentets president Jerzy Buzek i et brev til Fasel hvor han oppfordret IIHF om å  utsette ishockey-VM 2014 i Belarus inntil alle politiske fanger i Belarus hadde blitt satt fri. Buzek sa:

Utover Peter Šťastný var brevet også undertegnet av Gabriele Albertini, formann i Europaparlamentets komité for utenrikssaker; Heidi Hautala, leder av det europeiske parlamentet underkomité for menneskerettigheter; og Jacek Protasiewicz, leder av det europeiske parlamentets delegasjon for forbindelser med Belarus.

Arenaer 

Mesterskapet skal avvikles i to arenaer i hovedstaden Minsk. Hovedarenaen blir Minsk Arena som åpnet i januar 2010. Arenaen har en tilskuerkapasitet på 17 360 tilskuere og er hjemmebane for KHL-klubben HC Dinamo Minsk. Minsk-Arena er en del av et større sportskompleks som bl.a. omfatter en sykkelbane, en bane til skøyteløp samt to ishockeybaner til treningsbruk.

Den andre arenaen er Tsjizjovka Arena som ligger i Minsk-forstaden Tsjizjovka, omkring 18 km fra Minsk Arena. Konstruksjonen av arenaen ble påbegynt i 2010, og anleggsarbeidet ble avsluttet sommeren 2013. Arenaen har en tilskuerkapasitet på 9 600 tilskuere.

Format 
I gruppespillet vil 16 lag fordelt på 2 grupper (med 8 lag i hver) spille syv gruppespillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.

Hvis to lag har like mange poeng så er det innbyrdes oppgjør som er avgjørende. Hvis flere enn 2 lag har like mange poeng avgjøres det ut fra en intern tabell, hvor kun poengene fra deres innbyrdes kamper teller. Følgende kriterer avgjør hvilket av lagene som er best rangert:

 Flest poeng.
 Beste målforskjell.
 Flest antall mål.
 Beste resultat mot det nærmeste best rangerte laget utenfor tabellen (1. antall poeng, 2. målforskjell, 3. flest antall mål).
 Beste resultat mot det nest best rangerte laget utenfor tabellen (1. antall poeng, 2. målforskjell, 3. flest antall mål).
 Plassering på IIHFs verdensranking innen mesterskapet.

De fire beste lagene i hver gruppe avanserer til kvartfinale. De lagene som blir sist i sin respektive gruppe rykker ned til divisjon IA for 2015. Lagene som kommer på 5.- til 7.-plass har spilt ferdig i årets turnering.

Overtidsperioden spilles med fire mann på hvert lag, og vinnes når et av lagene scorer et mål («sudden death»). I grunnspillet varer overtidsperioden 5 minutter, i kvart-, semi- og bronsefinale varer den 10 minutter og i finalen 20 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).

Kvalifiserte land for elitedivisjonen 
Følgende 16 nasjoner er kvalifisert til elitedivisjonen i ishockey-VM:

Seeding 

Seedingen er basert på IIHFs verdensranking fra 2013 som ender ved avslutningen av ishockey-VM 2013. Lagene i den innledende runden ble gruppert i forhold til deres plassering på verdensrankingen (markert i parentes):

De fire beste lagene i hver gruppe går videre til kvartfinale. Lagene som blir fem, seks og syv i det innledende gruppespillet reiser hjem, mens lagene som kommer på 8.-plass i hver gruppe rykker ned til divisjon I A.

Tropper 

Troppene ved ishockey-VM 2014 består alle av minst 15 angreps- og forsvarsspillere og to målvakter og maksimalt 22 angreps- og forsvarsspillere og 3 målvakter. Lagene skal sende inn spillertroppene innen turnerings første direktoratsmøte. Lagene kan registrere flere spillere fortløpende inntil maksimalantallet er nådd.

Gruppespillet

Gruppe A

Alle tider er lokale (UTC+3).

Gruppe B

Alle tider er lokale (UTC+3).

Sluttspill

Trekning

De fire best rangerte lagene i hver gruppe går videre til kvartfinalen. Laget rangert som nummer et i den ene gruppen gruppen spiller mot det fjerde beste laget i den andre gruppen, mens laget rangert som nummer to spiller mot laget rangert som nummer tre (altså 1A mot 4B, 2A mot 3B, 1B mot 4A og 2B mot 3A). De vinnende lagene går videre til semifinalene. Vinneren av 1A-4B spiller mot minneren av 2B-3A, mens vinneren av 1B-4A spiller mot vinneren av 2A-3B.

Kvartfinaler
Alle tider er lokale (UTC+3).

Semifinaler
Alle tider er lokale (UTC+3).

Bronsefinale
Alle tider er lokale (UTC+3).

Finale

Alle tider er lokale (UTC+3).

Sluttresultater 
Turneringens sluttresultater ifølge IIHF:

Prisutdeling

Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av det internasjonale ishockeyforbundets direktorat:

All-star lag og MVP
Turneringens All-Star lag og MVP ble stemt frem av internasjonale medier ved avslutningen av turneringen. Følgende spillere ble stemt frem:

Statistikk

Toppscorere

Kilde: IIHF.com

Hat-tricks
 Cody Hogson (mot Danmark)

Beste målvakter
De fem beste målmaktene som har spilt 40 % eller mer av lagets totale spilleminutter.

Kilde: IIHF.com

Målvakter med shutouts («holdt nullen»)
 Sergej Bobrovskij (2) (mot Sveits og Frankrike)
 Andrej Vasilevskij (mot Tyskland)
 Lars Haugen (mot Italia)
 Anders Nilsson (2) (mot Danmark og Tsjekkia)
 Pekka Rinne (3) (mot Tyskland, Belarus og Tsjekkia)
 Alexander Salák (2) (mot Italia og Norge)

Dommere
IIHF utnevnte følgende dommere og linjedommere til å dømme kampene under ishockey-VM 2014:

Symboler

Maskot og motto

Den offisielle maskoten til mesterskapet er Volat, en hockeyspillende visent (bisonokse). En konkurranse ble arrangert av det belarusiske ishockeyforbundet for å komme med et maskotdesign, og blant 40 forslag ble bisonoksen valgt. Visenten er et av Belarus’ symboler, og pryder også logoet til KHL-klubben Dynamo Minsk. Maskoten ble designet av designeren Vitalij Ortjukh fra Minsk.

En konkurranse ble også arrangert for å komme opp med maskotens navn og bakgrunnshistorie. Blant nesten 300 forslag ble navnet Volat («heroisk kriger» på belarusisk) valgt.  Vinnerne av navnekonkurransen var Maria Matskevitsj og Leonid Kravtsjenko.

Turneringens motto er «Enjoy the Moment Together!» («nyt øyeblikket sammen»).

Sponsorer
Den tsjekkiske bilprodusenten Škoda Auto er turneringens offisielle hovedsponsor. Škoda Auto startet i 1992 med å sponsere ishockey-VM, og har en verdensrekord for det lengst varende hovedsportssponsoratet noensinne. Under turneringen blir Škoda Superb Combi stilt til rådighet for IIHF for å transportere spillere, dommere og gjester til og fra arenaene.

Andre sponsorer inkluderer Actavis, AJ Produkter, Henkel, Intersport, Kyocera, MegaFon, Nike, Nivea, Ohota (Охота), Raiffeisen Bank, Samsung, Stadler Rail, Tissot og Zepter. Blant offisielle partnere har man blant annet Coca-Cola, McDonald's og belarusiske selskaper som Belaruskali og Belaz.

Kringkastingsrettigheter

Se også
Ishockey-VM 2014
Ishockey-VM 2014 (divisjon I)
Ishockey-VM 2014 (divisjon II)
Ishockey-VM 2014 (divisjon III)

Fotnoter

Referanser

Eksterne lenker
 
 IIHFs hjemmeside

Ishockey-VM
Internasjonale mesterskap i Belarus
Ishockey i 2014
Internasjonale mesterskap i 2014
Sport i Belarus i 2014
Ishockey i Belarus